एलिवेटेड ट्रैक के लिए बजट मंजूर, 2 साल में पूरा होगा निर्माण
रोहतक-गोहाना-पानीपतरेलवे एलिवेटेड ट्रैक के प्रोजेक्ट को बजट में मंजूरी मिल गई है। इसी के साथ बजट में रोहतक-महम-हांसी रेलवे लाइन के काम को दो साल में पूरा करने एलिवेटेड ट्रैक के निर्माण को वित्त वर्ष 2017-18 में पूरा करवाने का प्रावधान किया गया है। हालांकि रेलवे लाइन के अतिरिक्त रोहतक-पानीपत रेलवे लाइन पर बनने वाले देश के पहले एलिवेटेड रेलवे ट्रैक का कार्य शुरू हो चुका है।
315 करोड़ रुपए की राशि के इस प्रोजेक्ट के बनने से रोहतक शहर को जाम से राहत मिलेगी और एक नई सड़क का विकल्प भी खुल जाएगा। लगभग 4 किलोमीटर लंबे ट्रैक के निर्माण के दौरान दोनों तरफ से रेलवे लाइन को कवर किया जाएगा। बता दें कि रेलवे एलिवेटेड ट्रैक के सर्वेक्षण, भू-तकनीकी जांच और डिजाइन एवं ड्राइंग आदि के रूप में प्रारंभिक कार्य के लिए निविदा दे दी गई है और कार्य शुरू हो गया है।
^एलिवेटेड ट्रैक बन जाने से शहर को जाम से राहत मिलेगी। प्रदेश सरकार ने अच्छा संतुलित बजट पेश किया है। बजट में कोई नया टैक्स नहीं लगाया है। शहरी और ग्रामीण क्षेत्र के विकास के लिए पर्याप्त बजट का प्रावधान किया गया है। भूतपूर्व सैनिकों के लिए अलग से कल्याण विभाग बनेगा। बजट में 2022 तक किसानों की आय दोगुनी करने का लक्ष्य रखा गया है। स्वास्थ्य, कौशल विकास, कृषि, सिंचाई और एसवाईएल के लिए बजट आवंटित किया है। रेल आधुनिकीकरण के लिए रेल मंत्रालय के साथ एमओयू से रेल नेटवर्क में इजाफा होगा। -मनीष ग्रोवर, सहकारिता मंत्री।
^बजट पूरी तरह से निराशाजनक है, यह केवल आंकड़ों की बाजीगिरी है। इसमें किसानों मजदूरों के लिए बजट में कुछ नहीं है। रेलवे एलीवेटेड ट्रैक का प्रोजेक्ट कांग्रेस का ही प्रोजेक्ट है, इसे मंजूरी देने में भी भाजपा ने देरी की है, जोकि दो साल पहले ही हो जाना चाहिए था, ताकि अब तक लोगों को इसके बनने से राहत मिलती। -कृष्णमूर्ति हुड्डा, पूर्व मंत्री, कांग्रेस।
रोहतक-महम-हांसी रेलवे लाईन के लिए मांगें टेंडर
रोहतक-महम-हांसीरेलवे लाईन के निर्माण के लिए रेलवे ने टेंडर आमंत्रित किए हैं, जिनकी प्रक्रिया पूरी होने के बाद नई रेलवे लाईन का निर्माण कार्य शुरू होगा। रोहतक से महम होते हुए हांसी तक बनने वाली रेल लाइन से केवल क्षेत्र के लोगों को फायदा होगा बल्कि उत्तर भारत के लोगों को एक-दूसरे राज्य में आने-जाने में आसानी होगी।
31 तक बाधाएं हटाएं अधिकारी
रेलवेएलिवेटेड ट्रैक के पिलर मेट्रो की तर्ज पर बनाए जाएंगे। ट्रैक की डिजाइनिंग का 80 फीसदी काम पूरा कर लिया गया है। वहीं 4 किलोमीटर लंबी लाइन में बजरंग भवन के नजदीक जहां पेयजल लाइन गुजरती है। कई जगह बिजली के तार भी लाइन को क्रास कर रहे हैं। साथ ही, ट्रैक के दोनों तरफ पेड़ भी हैं। मंत्री मनीष ग्रोवर ने बताया कि उनकी ओर से बिजली निगम, पब्लिक हेल्थ और वन विभाग के अधिकारियों को हिदायत दी है कि वे 31 मार्च तक बाधाएं दूर करें। बजरंग भवन के पास पिलर बनेंगे, ऐसे में पेयजल लाइन की दिशा में थोड़ा बदलाव करना होगा।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva